open-index/open-wikipedia-markdown huggingface dataset:
Mediterreense mossel

Die **Mediterreense mossel** (*Mytilus galloprovincialis*) is 'n mossel wat aan die wes- en suidkus van Suid-Afrika voorkom. Die mossel kan tot 14&nbsp;cm lank word. Die skulp is glad en swart tot blou van kleur. Daar is klein duikies langs die skarnierligament aan die binnekant van die skulp wat dit van die swartmossel onderskei. Die mossel kom voor in die tussengetysone in rotsagtige gebiede. Die seediertjie vorm die basis van die Suid-Afrikaanse mosselbedryf en is die hoofvoedselbron van die swarttobie.

Die mossel is egter 'n indringerspesie en kom natuurlik in die Middellandse See voor waar dit bekendstaan as die *Mediterranean mussel*. Dit is in die 1970's vir die eerste keer opgemerk in Saldanhabaai. Daar word vermoed dat die spesie in Suid-Afrika beland het deur aan die romp van 'n skip vas te klou of deur die ballaswater van 'n skip.

Voor die koms van die mossel was al die rotsoewers oop habitatte wat bewoon was deur onder andere die *Scutellastra granularis* klipmossel. Die mossel het gou die rotsbanke beset en toegegroei. Daar was 'n negatiewe impak met die indringer geassosieer en verwag dat *Scutellastra granularis* verdring sou word. Die klipmossel het egter aangepas, kleiner geword en een-een op die mossels begin leef. Hulle kom nou in groter getalle voor.

Nog 'n positiewe gevolg van die verskyning van die **Mediterreense mossel** was dat dit as ekstra voedsel dien vir die bedreigde swarttobie.

Hierdie spesie bewys dat nie alle indringerspesies slegs negatiewe gevolge tot gevolg het nie, maar ook onverwagse positiewe gevolge kan veroorsaak.

## Sien ook 
* Indringerspesies van Suider-Afrika

## Bronne 
* Gids tot die Kusgebiede van Suid-Afrika. Jacana Media. 2007. 
* Ouest. Science for South Africa. Volume 11, Nommer 2 2015 ISSN 1729-830X
Hidroloog

duimnael|regs|300px|Die ruimtevaarder en hidroloog, Joseph M. Acaba.

'n **Hidroloog** is 'n deskundige op die gebied van (die kringloop van) water. In die praktyk begin die vakgebied van hidrologie op die oomblik wat reën val, en nie weer verdamp nie. Daarmee sluit dit nou met meteorologie (weerkunde) aan.

Vervolgens hou 'n hidroloog homself besig met die vraag hoeveel water deur slote, dreine of afstroming oor die oppervlakte weggevoer word, en hoeveel in die grond insypel. Hidroloë wat na kanale en slote omsien word oppervlakwater-hidroloë genoem.

As die water in die grond intrek, kom dit via die wortelsone van gewasse by die grondwater uit. Die hidroloë wat hulself met watervoorsiening vir landbougewasse besig hou word agro-hidroloë genoem.

Die grondwater-hidroloë (of geohidroloë) hou hulself besig met die beweging van ondergrondse water. Vandaar kan die water weer na die oppervlakte opborrel, of selfs dieper in die aarde intrek. Uiteindelik kan dit by die see uitkom, of vir benutting opgepomp word.

Omdat dit nie slegs oor die omvang van strome gaan nie, maar ook oor die chemiese samestelling van die water, is daar 'n noue verband met bodem- en geo-chemici.
Bruinmossel

Die **Bruinmossel** (*Perna perna*) kom voor aan die Suid-Afrikaanse suid- en ooskus. Die mossel se skulp is glad en geelbruin en die seediertjie kom voor in die tussengetysone in rotsagtige gebiede. Die mossel groei in digte kolonies en anker hulself aan rotse met sterk drade wat deur 'n klier in die *voet* gevorm word. Die mossel word tot 12.5&nbsp;cm lank. Die mossel word deur seekat, vis en kreef gevreet en is 'n gewilde seekos.

## Bron 
* Gids tot die Kusgebiede van Suid-Afrika. Jacana Media. 2007.
Driehoekstrandgapermossel

Die **driehoekstrandgapermossel** (*Scissodesma spengleri*) is 'n tweekleppige skulpdiertjie wat aan die suidkus van Suid-Afrika voorkom vanaf Kaapstad tot by Oos-Londen. 

Die skulp is glad en wit tot naaswit. Dit is bedek met 'n bruin vel. Die skulpdiertjie kom voor in die tussengetysone op sandstrande. Hulle begrawe hulself in die sand net onder die oppervlakte. In Engels staan die diertjie bekend as die *Angular Surf Clam*.

## Bron 
* Gids tot die Kusgebiede van Suid-Afrika. Jacana Media. 2007. 

## Eksterne skakel 
* http://www.marinespecies.org/aphia.php?p=taxdetails&id=224819
Sodiaklig

duimnael|upright|Sodiaklig in die oostelike hemelruim voor die son opkom.

**Sodiaklig** is ’n flou, rofweg driehoekige, verstrooide wit gloed in die naghemel wat lyk of dit van die omgewing van die Son al langs die sonnebaan of diereriem strek. Dit kan die beste gesien word net ná sonsondergang of voor sonsopkoms in die lente en herfs wanneer die diereriem teen ’n skerp hoek met die horison lê. Dit word veroorsaak deur die verstrooiing van sonlig deur ruimtestof en is so flou dat maanlig of besoedeling dit onsigbaar kan maak.

Die sodiaklig neem af in intensiteit met die afstand van die Son af, maar op baie donker nagte is dit al gesien in ’n strook reg rondom die sonnebaan. Eintlik dek die sodiaklig die hele naghemel en is dit verantwoordelik vir ’n groot deel van die totale naglig op ’n maanlose nag.

Ruimtestof vorm ’n dik, plat wolk in die sonnestelsel wat bekend is as die **sodiakwolk**, wat op dieselfde vlak voorkom as die sonnebaan. Die stofdeeltjies is tussen 10 en 300 mikrometer in deursnee.

## Brian May 
In Augustus 2007 het Brian May, hoofkitaarspeler van Queen, sy Ph.D.-tesis, *Radial Velocities in the Zodiacal Dust Cloud*, ingehandig – 36 jaar nadat hy dit begin en toe laat vaar het vir ’n musiekloopbaan. Dat hy dit kon doen, was vanweë die min navorsing oor die onderwerp in die jare tussenin. May het gesê die onderwerp het in die 2000's weer "in die mode" geraak.

## Verwysings 
## Eksterne skakels 
* "Zodiacal Light and the Gegenschein", deur J.E. Littleton
* Zodiacal Light and the False Dawn 25 September 2007
* Zodiacal Light Over Laguna Verde 29 Oktober 2009
* 15px Hierdie artikel is vertaal uit die Engelse Wikipedia
Strandaalwyn

Die **strandaalwyn** (*Aloe thraskii*) is 'n vetplant wat deel van die Asphodelaceae familie is. Die spesie is endemies aan die Suid-Afrikaanse ooskus. Dit het 'n enkelstam en die blare is u-vormig na onder gebuig. Die plant dra geel-oranje blomme vanaf Mei tot Juliemaand en groei op die duine en in kusbos. Die plant kom altyd in groepe voor en lok baie bye en voëls.

Die aalwyn word as 'n boom beskou en sy FSA-nommer is 30.7

## Galery 

Lêer:Aloe_thraskii_group_2.JPG|'n Groep strandaalwyne.
Lêer:Aloe_thraskii_dry_flowers.JPG|Ou blomme.
Lêer:Aloe_thraskii_top.JPG|Boaansig.
Lêer:Aloe_thraskii_young.JPG|'n Jong strandaalwyn.
Aloe thraskii 25 06 2010.JPG
Aloe thraskii 2c.JPG

## Sien ook 
* Lys van aalwynspesies
* Alfabetiese lys van Suid-Afrikaanse bome

## Verwysings 
## Bronnelys 
* Gids tot die Kusgebiede van Suid-Afrika. Jacana Media. 2007 
* REDLIST Sanbi
* Plants of the World Online
Sadiola Hill-goudmyn

duimnael|Werktuie besig by die Sadiola Hill-goudmyn

**Sadiola Hill-goudmyn** is 'n oopgroefgoudmyn wat in die verre-westelike gedeelte van Mali, Wes-Afrika geleë is. Dit is ongeveer 70 km suid van die voormalige hoofstad Kayes, en 10 km vanaf die Maliese dorpie Sadiola geleë.

## Eienaarskap 
Die Sadiola Hill-goudmyn word besit deur die SEMOS SA mynmaatskappy (Société d'Exploitation des Mines d'Or de Sadiola), wat deur Anglogold Ashanti bestuur word. Die aandeelhouding in SEMOS is 41% deur AngloGold Ashanti, 41% deur die juniormynmaatskappy Iamgold, en 18 % deur die Maliese regering. Afgesien van die Sadiola Hill-goudmyn, besit SEMOS ook die Yatela-goudmyn, 'n oopgroefgoudmyn ongeveer 30 km van Sadiola af.

## Eksterne skakels
Computex

200px
**Taipei International Information Technology Show**

----

**Uitstallingsterrein** 
180px
Taipei Wêreldhandelsentrum&Taipei Wêreldhandelsentrum se Nangang-uitstallingsterrein
----

**Gasheerstad**
Taipei 

**Computex Taipei**, of **Taipei International Information Technology Show** (Chinees: 台北國際電腦展 , algemeen bekend as **Computex**), is 'n handelskou vir inligtingstegnologie wat sedert 1981 jaarliks in Taipei, die hoofstad van die Republiek China (Taiwan) gehou word.

Dit is tans die grootste handelskou van sy soort in Asië en sedert die vroeë 2000's naas die Europese *CeBIT* en die Amerikaanse *Consumer Electronics Show (CES)* ook een van die belangrikste IT-handelskoue ter wêreld.

## Ontwikkeling 
Die Computex-handelskou word gemeenskaplik deur die Taiwannese Raad vir die Ontwikkeling van Buitelandse Handel (*Taiwan External Trade Development Council*, kort *TAITRA*), wat deur die Nasionaal-Chinese regering befonds word, en die *Taipei Computer Association (TCA)*, 'n privaatinstelling, georganiseer.

Die eerste handelskou, wat destyds nog *Taipei Computer Show* genoem is, is in 1981 aangebied en het hoofsaaklik as 'n forum gedien waar klein- en middelslagondernemings uit Taiwan se ontwikkelende rekenaarbedryf hul produkte kon uitstal. Die naamwysiging na Computex gaan terug op Stan Shih, 'n voormalige hoof van TCA, wat sy voorstel ter geleentheid van die vierde handelskou gemaak het.

Nadat Taiwan se inligtingstegnologiebedryf in die vroeë 1990's stewige groei getoon het en die Raad vir Buitelandse Handel se uitstallingsterrein op Taiwan se Songshan-lughawe vir die 8ste en 9de handelskou weer in gebruik geneem is, is die Computex-handelskou steeds verder uitgebrei en het tot een van die belangrikste uitstallings vir die internasionale rekenaarbedryf ontwikkel. Dit is tans die grootste IT-handelskou (nadat die CEBIT, wat tot 2018 in Hannover, Duitsland aangebied is, gestaak is) waaraan die wêreld se belangrikste vervaardigers uit dié bedryf, waaronder Intel, AMD, Nvidia, Microsoft en ander, asook inheemse ondernemings soos Acer en Asus deelneem.

Computex 2012 het sowat 130&nbsp;000 besoekers gelok, waarvan 36&nbsp;500 internasionale besoekers uit 172 lande. Meer as 4&nbsp;000 kopers uit die IT-bedryf het kontrakte met Taiwannese uitvoerders gesluit.

## Verwysings 
## Eksterne skakels 
* *Amptelike webtuiste van Computex*
Düren

**Düren** is 'n stad in die Duitse deelstaat Noordryn-Wesfale, geleë in die gelyknamige distrik Düren. Düren het 92&nbsp;486 inwoners. Van die naburige stede is onder andere Heimbach, Jülich en Linnich.

## Dele van Düren 
* Arnoldsweiler
* Berzbuir
* Birgel
* Birkesdorf
* Derichsweiler
* Echtz
* Gürzenich
* Hoven
* Konzendorf
* Krauthausen
* Kufferath
* Lendersdorf
* Mariaweiler
* Merken
* Niederau

## Verwysings 
## Eksterne skakels 
*
Duinekraaibessie

Die **duinekraaibessie** (*Searsia crenata*) is 'n kusstruik wat endemies aan Suid-Afrika is en aan die kus in KwaZulu-Natal, Oos-Kaap en Wes-Kaap voorkom. Op die SANBI-rooilys word dit as 'veilig' gelys. Die struik word tot 2&nbsp;m hoog. Die blare is drieledig en dig. Hulle is grysgroen bo en geelgroen onder. Die struik dra klein, roomwit blomme in die herfs en swart bessies in die winter.

Die boom se FSA-nommer is 380.1.

## Galery 

Lêer:Dune Crowberry - Rhus crenata - South Africa 3.jpg
Lêer:Dune Crowberry - Rhus crenata - South Africa 4.jpg
Lêer:Dune Crowberry - Rhus crenata - South Africa 8.jpg
Searsia crenata00.jpg
Searsia crenata 5Dsr 7475.jpg
Searsia crenata 1DS-II 3-6517.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Gids tot die Kusgebiede van Suid-Afrika. Jacana Media. 2007 
* Plants of the World Online
* REDLIST Sanbi
Duine-olienhout

Die **Duine-olienhout** (*Olea exasperata*) is 'n boom wat tot 7&nbsp;m hoog word en endemies is aan Suid-Afrika. Dit kom in die Oos-Kaap en die Wes-Kaap voor, vanaf Melkbosstrand tot by Oos-London .Op die SANBI-rooilys is dit as *veilig* (LC) gelys.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Gids tot die Kusgebiede van Suid-Afrika. Jacana Media. 2007 
* REDLIST Sanbi
* Plants of the World Online
Natalse rotsoester

Die **Natalse rotsoester** (*Saccostrea cucullata*)[1] is 'n tweekleppige seediertjie wat voorkom aan die ooskus van Suid-Afrika. Die oester word tot 7&nbsp;cm lank. Die oester heg hom aan die rotse vas met die onderste klep wat diep en hol is. Die boonste klep is kleiner en platterig. Die rante van beide die kleppe is gevou of gekartel. Die oester kom voor in die tussengetysone, maar meer aan die bokant daarvan in rotsagtige gebiede waar hulle kolonies vorm. Die oesters is eetbaar maar die Kaapse oester word bo dié oester verkies.

## Bronne 
* World Register of Marine Species Saccostrea cucullata (Born, 1778) AphiaID: 181316
* Gids tot die Kusgebiede van Suid-Afrika. Jacana Media. 2007.
Duinewasbessie

Die **duinewasbessie** (*Morella cordifolia*) is 'n immergroen struik wat voorkom aan die wes- en suidkus van Suid-Afrika. Die struik kan tot 3&nbsp;m hoog word. Weens sy hoogte het die struik 'n FSA-boomnommer: 37.1.

## Galery 

Morella cordifolia Wasbessie bush - Cape Stranveld SA 11.jpg
Morella cordifolia Wasbessie bush - Cape Stranveld SA 2.jpg
Morella cordifolia Wasbessie bush - Cape Stranveld SA 9.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Gids tot die Kusgebiede van Suid-Afrika. Jacana Media. 2007 
* REDLIST Sanbi
* Plants of the World Online
Flikkerlig

duimnael|upright|links|'n Voertuig met sy flikkerlig aangeskakel.
duimnael|120px|regs|ISO-simbool vir flikkerligte

'n **Flikkerlig**, ook **rigtingwyser** en **rigtingflikker**, is 'n lig op 'n voertuig wat gebruik word om ander padgebruikers te waarsku dat 'n voertuig na links of regs gaan draai. Die flikkerlig is gewoonlik vooraan wit of oranjegeel, terwyl dit agter rooi of oranjegeel is. Aan die sykante moet rigtingwysers oranjegeel flikker.
Op die paneel se instrumentegroep van die motor moet die flikkerwaarskuliggies gelyktydig met die flikkerligte buite saamval. Daar is ook meestal klankterugvoer betrokke: as die flitse of klank skielik vinniger as gewoonlik is, dan dui dit op 'n fout van een of meer lampe.

'n Agtereenvolgende voertuig wat sy regterflikkerlig aanskakel (in Suid-Afrika), is 'n teken dat hy die motor voor hom gaan verbysteek.

Wanneer flikkerligte tegelyk links en regs flikker, is dit 'n waarskuwingsteken. Sou aankomende verkeer aan die regterbaan opeens hul waarskuwingsligte flikker mag dit soms (hoewel onwettig) dui op 'n spoedlokval, ongeluk, verkeersknoop of loslopende diere op die pad vorentoe. 'n Verbystekende motor wat sy waarskuwingsligte flikker kan ook 'n teken van dankbetuiging wees.

As 'n motor onklaar geraak het en langs die pad tot stilstand kom, word die waarskuwingsligte ook gebruik.

duimnael|150px|Hierdie twee tipes paneelbord-aanwysers wys aan die bestuurder die sein wat hy na ander padgebruikers stuur.

## Flikkerligte in verkeersirkels en mini-sirkels 
In Suid-Afrika word flikkerligte as volg in verkeersirkels en mini-sirkels gebruik:

### Links draai 
Motors wat wil links draai, moet links flikker en die sirkel in die linkerbaan benader. Binne die sirkel hou hierdie motors links en hou hulle aan links flikker totdat hulle die verkeersirkel verlaat het.

### Reguit aanhou 
Motors wat reguit aan wil hou kan in enige baan die verkeersirkel benader. Indien daar geen padmerke is nie, hou motors links. Motors wat reguit aan wil hou, moet links flikker sodra hulle die laaste uitgang verbygesteek het net voor die uitgang wat hulle wil neem.

### Regs draai 
Motors wat wil regs draai, moet regs flikker en die sirkel in die regterbaan benader. Hierdie motors moet regs hou binne die sirkel totdat hulle bane moet verwissel om die uitgang te neem. Motors wat regs wil draai moet ook links flikker sodra hulle die laaste uitgang verbygesteek het voor die uitgang wat hulle wil neem.

## Sien ook 
* Links en regs (rigting)

## Verwysings
Eet

duimnael|280px|'n Groep mense wat saam eet.
duimnael|180px|regs|Babas tussen 8 en 12 maande begin vaste kosse eet, dis gewoonlik 'n morsige affêre.

**Eet** is die proses waartydens voedsel ingeneem of genuttig word. Mense en diere moet gereeld voedsel inneem om die nodige energie en boustowwe wat lewe onderhou daaruit te kan tap. Daarteenoor hoef meeste plante nie te eet nie, omdat hulle energie van die son vir fotosintese absorbeer. Tydens fotosintese produseer hierdie plante hul eie voedsel.

## Ontwikkeling van eetgewoontes by mense 
 geëet in 'n restaurant]]
]]

Pasgebore babas eet nie volwasse kos nie. Hulle leef slegs op borsmelk of babaformule. Dan verdwyn die gevoel van honger of eetlus omdat daar 'n voldoende energie-inname bereik is.

## Diere se dieet 
Omdat diere van eksterne voedselbronne afhanklik is, eet hulle plante of ander diere. Diere wat plante eet word herbivore genoem, terwyl diere wat ander diere eet karnivore genoem word. Diere wat beide plante en ander diere verorber word omnivore genoem.

Baie mense kan egter nie genoeg eet nie, wat tot oorgewig en vetsug aanleiding gee. Die eet van ongesonde kosse kan weer tot gesondheidsprobleme of selfs vetsug lei. Dit is belangrik om 'n gesonde dieet te handhaaf deur genoeg groente en vrugte in te neem.

## Maaltye 
Etes word gewoonlik in drie kleiner maaltye per dag verdeel. Eetgerei soos 'n lepel, mes en vurk word gewoonlik ingespan om die kos op te skep, te sny of op te lig. (NB: dit geld vir die sg. beskaafde of Westerse gebruik) In tradisioneel ouer beskawings, bv. in Midde-Afrika, word kos met die hand geëet en word hierdie implemente nie gebruik nie.

### Ontbyt 
Ontbyt of oggendete is die belangrikste maaltyd van die dag en behoort nooit oorgeslaan te word nie. Dit word genuttig nadat 'n persoon opgestaan het, maar voordat hy of sy met die dagtake begin. Ontbyt kan wissel van graankosse, met miskien vars vrugtesap, tot groter etes met spek, eiers, tamatie en roosterbrood.

Halfpad deur die oggend en middag word die werksritme dikwels onderbreek deur 'n kort pouse waartydens koffie of tee gedrink word en dikwels 'n peuselhappie geëet word.

### Middagete 
Middagete word gewoonlik tussen 12:00 en 14:00 genuttig. Baie mense gryp net vinnig iets vir middagete voordat hulle met hulle dagtake voortgaan. In sommige lande, soos Spanje, rus mense eers na middagete deur 'n ligte slapie of siësta te neem.

### Aandete 
Aandete is die laaste maaltyd van die dag en word gewoonlik tussen 17:00 en 19:00 genuttig. Aandete is meestal 'n warm maaltyd met 'n vleisgereg, groente en stysel soos rys of aartappels. Sommige mense eet eerder groter middagetes en neem dat net iets ligs vir aandete.

## Verwysings 
## Eksterne skakels 
*
Struik

[duimnael|regs|300px|'n [Duinewasbessie.]]

'n **Struik** is 'n houtagtige plant wat onmiddellik bo die grond in 'n aantal sytakke vertak. Bome, in teenstelling met struike, het slegs een stam en word heelwat hoër. Struike is meestal korter, gewoonlik onder 5–6 m. 

Verskeie spesies plante kan as bome of struike groei, afhangende van die heersende toestande. Sommige struike is immergroen, terwyl ander weer bladwisselend is en hulle blare jaarliks verloor. 

Struike kan aangeplant word vir hulle blomme, vir afskansing tussen huise om privaatheid te verhoog of om wind of geraas af te keer. Struike kan ook in interessante vorme gesnoei word.
Tjop (vleis)

duimnael|250px|Varktjops

'n **Tjop** of **kotelet** is 'n vleissnit wat reghoekig met die rugstring gesny (of gesaag) is. Dit bevat gewoonlik 'n ribbebeen of 'n deel van die ribbes en word as 'n enkele porsie bedien. Lam, skaap en vark is die algemeenste bron van tjops, maar ook wildstjops is in gebruik.

Die benaming "tjop" word nie vir beesvleis gebruik nie, maar 'n T-been biefstuk (*steak*) is in der waarheid 'n beeslendetjop, en 'n "*rib steak*" 'n beesribtjop.

## Kookkuns 
duimnael|Lamtjops en kool
duimnael|250px|'n Braairooster gepak met varktjops en boerewors.

Tjops kan op verskillende maniere gaargemaak word, bv. gerooster of pangebraai, gesoteer, gesmoor, gebak of gebraai oor kole.  Lamtjops word gereeld met droë hitte gaargemaak, gerooster of pangebraai. Varktjops word gebraai oor kole, gerooster, gesoteer, gesmoor of gebak.

## Sien ook 
* Braai
* Boerewors
* Mieliepap
* Potjiekos
* Skilpadjies

## Eksterne skakels 
* Resep vir gevulde skaaptjops, Sarie
* Resep vir skaaptjops met knoffel en suurlemoen  op  boerekos.com
Angie Motshekga

**Matsie Angelina (Angie) Motshekga** (gebore 19 Junie 1955) is 'n Suid-Afrikaanse politikus en Minister van Verdediging en Militêre Veterane. Sy is vir die eerste keer in 2009 in die eerste kabinet van president Jacob Zuma as Minister van Basiese Onderwys aangestel en het in tweede kabinet van president Cyril Ramaphosa ook as Basiese Onderwys Minister gedien. Sy is op 1 Julie 2024 aangestel as Minister van Verdediging en Militêre Veterane. 

## Vroeë lewe en onderwysloopbaan
Motshekga is op 19 Junie 1955 in Soweto, Transvaal, gebore.  Sy het haar laerskoolopleiding van verskillende skole in Soweto ontvang.

In 1981 was Motshekga werksaam as onderwyser aan die Hoërskool Orlando. Sy het tot in 1983 by die skool gewerk, toe sy bedank het na haar aanstelling as dosent aan die Soweto College of Education. Motshekga het toe in 1985 'n dosent aan die Universiteit van die Witwatersrand geword en tot 1994 aan die universiteit gedoseer.

### Nasionale regering
Motshekga is in April 2009 tot die Nasionale Vergadering van Suid-Afrika verkies. Die nuutverkose president Jacob Zuma het die Onderwysportefeulje in twee nuwe, afsonderlike ministeries ontknoop. Motshekga is as Minister van Basiese Onderwys aangestel. Sy is op 11 Mei 2009 ingehuldig. Tydens haar eerste termyn is handboeke tussen Desember 2011 en Junie 2012 nie by arm skole in Limpopo afgelewer nie. Kritici het gevra dat sy moet uit die amp bedank of daaruit verwyder word, maar sy het in die amp aangebly.

Na die algemene verkiesing van 2014 het Zuma vir Motshekga in haar pos behou. Bathabile Dlamini het haar in Augustus 2015 as president van die vroueliga verslaan. In 2017 was sy 'n kandidaat vir nasionale president van die ANC onder die vroueliga-vaandel sonder om toestemming te vra. Die liga het Motshekga gekritiseer en Nkosazana Dlamini-Zuma se veldtog vir ANC-presidentskap gesteun.

Zuma het in Februarie 2018 as Suid-Afrikaanse president bedank en adjunkpresident Cyril Ramaphosa is as sy opvolger aangewys. Ramaphosa het Motshekga in haar amp behou. In 2019 het sy die langsdienende minister van onderwys in moderne Suid-Afrikaanse geskiedenis geword. Sy is in daardie jaar se algemene verkiesing as parlementslid herkies en het as minister van basiese onderwys aangebly. Sy is op 1 Julie 2024 aangestel as Minister van Verdediging en Militêre Veterane.

## Persoonlike lewe
Motshekga is met die voormalige premier van Gauteng en voormalige ANC-hoofsweep, Mathole Motshekga, getroud. Hulle het kinders asook kleinkinders.

## Verwysings
Bakwerk

duimnael|Deursnit van 'n Porsche 996 se bakwerk

Die **bakwerk** van 'n voertuig is die bostel wat op die onderstel gemonteer kan word. Vroeër het bakwerk bekend gestaan as koetswerk.

Moderne bakwerk word gemaak van staal, hoewel ligter aluminium en kunsstowwe aan die toeneem is. Aanvanklik is ook hout vir die vervaardiging van motorkoetse gebruik.

## Eksterne skakels
Tjop

duimnael|250px|Varktjops

Die woord **tjop** kan na een van die volgende verwys:

* Tjop (vleis), 'n vleissnit.
* *Dop & Tjop*, 'n drankie en 'n stukkie vleis tydens 'n braai.
* *Tjop-tjop*, om iets vinnig af te handel.
* *Tjop*, 'n idioot. Byvoorbeeld: "Jy is 'n tjop!"
Duinebesie

[duimnael|260px|'n [Meyers Manx-duinebesie]]

'n **Duinebesie** is 'n ontspanningsvoertuig met groot wiele, dik bande, om sandduine, strande of woestyne te deurkruis. Die ontwerp is gewoonlik 'n aangepasde voertuig met 'n enjin wat op 'n oop onderstel gemonteer is. 

In die 1960's word dit in die VSA bitter gewild om Volkswagen Kewers van 'n ander bakwerk te voorsien. So 'n motor word 'n *Buggy* genoem, na die *VW Bug*, soos die Kewer in Amerika genoem word. Omdat die motors kleiner en ligter was as die gewone Kewer word die verkleinwoord *Buggy* gebruik. Buggy is ook 'n Engelse term vir 'n foutjie en dit pas goed by die Buggy omdat dit nie altyd ewe betroubaar was nie. *Duinebesie* is die Afrikaanse leenvertaling van *dune buggy*.

Daar was bakwerk van veselglasversterkte poliëster te koop wat met min moeite op die onderstel van 'n Kewer kon gemonteer word. 'n Kewer het nie 'n selfdraende bakwerk nie, sodat die ombou min probleme gegee het.

Daar was ook korter bakwerke, sodat dit nodig was om die onderstel te verkort. Hiervoor was natuurlik baie meer vakkennis en vaardigheid nodig.

Hierdie nuwe gier het in die 1970's na Europa, maar ook Suid-Afrika, oorgespoel.

|Die duinebesie, BABOULIN, reg vir 'n kompetisie.
Doon-skool

Die **Doon-skool** is 'n privaat kosskool vir seuns in Dehradun, Uttarakhand, Indië. Die skool is in 1935 deur Satish Ranjan Das gestig. Die eerste hoof was Arthur E. Foot, 'n voormalige onderwyser van Eton-kollege. Dit het baie bekende politici, joernaliste en skrywers opgelewer. Die bekendste hiervan is die eerste minister van Indië Rajiv Gandhi.

duimnael|links|Klaskamers van Doon
## Eksterne skakels 
* Doon-skool se tuisblad
Oudnederfrankies

Met **Oudnederfrankies** of Oudnederlands word verwys na die Frankiese streekstale wat vanaf die vyfde tot en met die elfde eeu in 'n groot deel van Nederland en België, die westelike deel van Noord-Frankryk en in die huidige Duitsland se Rynland en Westfalen gepraat is. Dié Germaanse dialek het uit twee hoofdialekte bestaan: Oudoosnederfrankies en Oudwesnederfrankies.

Die oudste oorgelewerde Oudnederfrankies word gevind in die Lex Salica. In 1996 is egter in 'n akker in Bergakker (Betuwe) 'n swaardskede gevind waarop 'n nog ouer oudnederfrankies vermeld is: die Inskripsie van Bergakker. Hierdie Oudnederlands in runegeskrif is egter beperk en kan maar gedeeltelik vertaal of gelees word.

Oudnederlands steun sowel op die Oudoos- as Wesnederfrankies. Ook die Oudnederlands se voortgespruite Middelnederlands het op beide hoofdialekte gesteun. Volgens geleerdes was daar dan ook geen groot wesenlike verskil tussen die twee nie. Uit Middelnederlands het daar vervolgens Nieu-Nederlands ontwikkel. Dit het egter 'n meer westelike skakering as gevolg van die invloed van die Brabantse en Hollandse dialekte gehad.

## Taalgebied 
duimnael|250px|Oudnederlandse taalgebied (by benadering en onvolledig)
Die gebied waarin Oudnederlands gepraat is, is nie heeltemal die gebied waarin die huidige Nederlands gepraat word nie.

In die huidige provinsies Groningen en Friesland en langs die kus van Holland word Fries gepraat, of altans ingvaeoonse dialekte. Aan die ooste (Achterhoek, Overijssel, Drenthe) word Saksies (Oudnederduits) gepraat.

Aan die suide en suidooste was die destydse taalgebied groter as vandag. Frans-Vlaandere en die Nederrynse gebied tussen Limburg en Westfalen (Kleef, Berg en Gulik) val toe ook onder die Oudnederlandse taalgebied.

## Sien ook 
* Oudnederlands

## Eksterne skakels 
* Het Oudnederlands Woordenboek: een gat in de Nederlandse lexicografie
* Loey van, A., *Schönfelds Historische Grammatica van het Nederlands* (Brussel, 1970)
Dampkas

duimnael|regs|250px|'n Huishoudelike dampkas
250px|duimnael|Rekenaaranimasie

'n **Dampkas** is 'n huishoudelike toestel in die kombuis wat daarvoor sorg dat voedseldampe weggevoer word.

Tot in die 1970's word dampkaste bykans slegs in die werksomgewings geïnstalleer: laboratoriums, kombuise van groot instellings, restaurante, sopkombuise en nywerheidskombuise. In die kombuise van huishoudings vind die wegvoer van voedseldampe met 'n eenvoudige ventilator in 'n gat in die plafon of in die muur plaas.

Dampkaste vind eers in stede byval by groot instellings voordat dit by hoë- en middelinkomstegroepe se wonings geïnstalleer word. Tans is dampkaste steeds nie 'n algemene gesig in Suid-Afrika of Namibië nie.

Daar is verskillende soorte dampkaste:

* met of sonder 'n motortjie
* hersirkulering of afvoer van lug
* gemonteerde of ingeboude model
* gekoppel aan ventilasietegnieke van kombuise in nuwe wonings (byvoorbeeld meganiese ventilasie of hitteterugwinstelsels).

Byna alle modelle het beligting en die sterkte van die afsuig is beheerbaar. In die eerste modelle is vilt gebruik om die lug te suiwer; hierdie materiaal moes oor 'n bepaalde tyd vervang word. In moderne modelle is daar vaste filters wat gemaklik uitgehaal en in die skottelgoedwasser gereinig kan word. In goedkoop dampkaste word dikwels nog die ouderwetse vilt gebruik.

By die installering van 'n dampkas is daar 'n aantal reëls waarop gelet moet word. So moet die dampkas groter wees as die kookoppervlak. Ook moet daar 'n klein ruimte wees tussen die stoof-/kookplaat en die dampkas. Hierdie afstand kan per handelsmerk en tipe toestel verskil waar die afstand afhanklik is van die dampkas se materiaal en die tipe stoof-/kookplaas.  As riglyn word 'n minimumafstand van 65 sentimeter by gasstoofplate en 60 sentimeter by elektriese stoofplate verlang.

## Verwysings
Pruimanemoon

Die **Pruimanemoon** (*Actinia equina*) is 'n anemoon wat voorkom aan die wes-, suid- en ooskus van Suid-Afrika. Die anemoon anker homself aan die rotse; die basis van die seediertjie klou aan die rots vas en die mond en voelers (tentakels) wys opwaarts. 

## Voorkoms 
Die anemoon lyk soos 'n gladde pruim en kom voor in tussengetypoele. Hulle oorlewe buite water deur in 'n hopie saam te trek, die tentakels in te trek en water binne die liggaam vas te vang. Hulle lewe van garnale en klein vissies.

## Bron 
* Gids tot die Kusgebiede van Suid-Afrika. Jacana Media. 2007.
Stratford, Londen

**Stratford** is 'n wyk in Londen in die Engelse distrik Newham (*London Borough of Newham*). Dit lê 9,7&nbsp;km (6 myl) oos-noordoos van Charing Cross en is as een van die groot sentra in die Londen-plan geïdentifiseer.

Stratford was die hoofligging van die 2012-Olimpiese Somerspele en die daaropvolgende 2012-Paralimpiese Somerspele.

## Geskiedenis 
duimnael|links|Laaste sonstrale op 'n reënerige Septemberdag
Stratford was histories 'n landbou-nedersetting in *West Ham*, wat na die bekendstelling van die spoorlyn in 1839 in 'n industriële voorstad omskep is. As gevolg van die groei van Londen in die laat 19de eeu het Stratford aansienlik uitgebrei, die bevolking toegeneem, en word dit in 1886 die administratiewe sentrum van die distrik *West Ham*.  Stratford is sedert 1965 deel van Groter Londen.

Meer onlangs is daar begin om weg te beweeg van spoorwerke en swaar nywerhede om Stratford in 'n belangrike kommersiële en kulturele sentrum te ontwikkel.

Na die toekenning van die 2012-Olimpiese Somerspele is Stratford opgeknap en opgegradeer om die groot aantal besoekers te akkommodeer. Verskeie sportgeriewe, waaronder die Olimpiese Park-kompleks, en een van die grootste winkelsentra in Europa, Westfield Stratford City, is ook hier opgerig.

## Verwysings
Queen Elizabeth Olympic Park

Die **Queen Elizabeth Olympic Park-kompleks** was die hoofligging van die Olimpiese Somerspele in 2012 en die daaropvolgende Paralimpiese Somerspele in 2012. Die kompleks lê in Stratford, Londen, in die Verenigde Koninkryk. Binne die kompleks kan die Olimpiese Stadion, ses ander fasiliteite, die Orbit-uitkyktoring en die Olimpiese dorp gevind word.

Die Olimpiese Park is na afloop van die Spele, in 2013, na koningin Elizabeth vernoem.

## Fasiliteite 
Die volgende fasiliteite is in die park beskikbaar:
* Olimpiese Stadion
* London Aquatics Centre
* Waterpolo-arena
* Olympic Hockey Centre
* Basketball Arena
* Handball Arena
* London Velopark

## Vervoer 
Die Olimpiese Park lê langs die Stratford Internasionale treinstasie. Die openbare vervoernetwerk rondom Stratford is uitgebrei om die groot aantal reisigers effektief na en van die Spele te kon vervoer. Tydens die Spele het besoekers van tien verskillende spoorlyne gebruik gemaak. Dit verskaf 'n totale kapasiteit van 240&nbsp;000 passasiers per uur.

## Na die Spele 
Na die Spele word die Olimpiese Park as volg gebruik:

* Die Olimpiese Park word omvorm tot een van die grootste stadsparke wat in die afgelope 150 jaar in Europa aangelê is. Die park is ontwerp om die plaaslike ekologie te verryk deur vleilande te herstel en inheemse flora te plant. 
* 'n Nuwe universiteit word opgerig wat van die moderne sportfasiliteite en kommunikasie-infrastruktuur gebruik kan maak. Die universiteit gaan in sportwetenskap, digitale media en groen tegnologieë spesialiseer.
* Die sportfasiliteite word aan plaaslike sportverenigings beskikbaar gestel.
* Die Olimpiese dorp word tot 3&nbsp;600 woonstelle ombou en op die plaaslike mark verkoop.
* Die ArcelorMittal Orbit, 'n staal-uitkyktoring en die grootste kunswerk in die Verenigde Koninkryk sal vir besoekers oop bly.

700px|duimnael|center|Panorama

## Verwysings
Vleiland

[duimnael|300px|'n Vleiland in die Amerikaanse staat [Illinois.]]
[duimnael|300px|Vleiland [Passewaaij in Tiel, Gelderland.]]

'n **Vleiland** is 'n gebied wat met water versadig is, hetsy permanent of seisoenaal, sodanig dat dit 'n duidelik identifiseerbare ekosisteem vorm. Vleilande word van ander landvorme onderskei deur die unieke grondeienskappe en plantegroei. Vleilande lok gewoonlik 'n groot aantal voëls, amfibieë en ander roofdiere.

'n Vleiland kan moerasagtig wees, maar alle vleilande is nie noodwendig moerasagtig nie. Vleilande kan volgens seisoen afwisselend nat of droog wees.

Verskeie vleilande reg oor die wêreld word onder die Ramsar-konvensie en die AEWA-verdrag beskerm.

## Voorbeelde 
Die grootste vleilande sluit in die moeraswoude van die Amasonerivierkom, die vleilande van die Wes-Siberiese Vlakte, die Pantanal in Suid-Amerika, en die Sundarbans in die Ganges-Brahmaputra-delta.

Vleilande word ook regdeur die Verenigde State aangetref. Diverse regering en private herstelprojekte vind elke jaar in verskeie state plaas.

## Verwysings 
## Eksterne skakels 
* 
*
Strandboontjie

duimnael|*Dolichos roseus*
Die **Strandboontjie** (*Canavalia rosea*) is 'n laaggroeiende plant wat voorkom aan die ooskus van Suid-Afrika. Dit groei veral op duine en by riviermondings. Die plant kan 'n ranker of klimop plant wees en kan tot 10&nbsp;m uitsprei.

## Bron 
* Gids tot die Kusgebiede van Suid-Afrika. Jacana Media. 2007 

## Verwysings
Kuslandbuffelgras

**Kuslandbuffelgras** (*Stenotaphrum secundatum*) is 'n laaggroeiende plant wat aan die hele kus van Suid-Afrika voorkom. Dit is 'n rankplant met baie stingels bo die grond wat goed vertak. Dit kom op duine voor en verkies sanderige grond naby die see of varswaterbronne. Dit is 'n belangrike duinestabiliseerder. Dit word ook oorgeplant op gholfbane.

## Bron 
* Gids tot die Kusgebiede van Suid-Afrika. Jacana Media. 2007 

## Eksterne skakels 
* 
*
Oorbruggingsjaar

'n **Oorbruggingsjaar**, **brugjaar**, **postmatriek**, **gapingsjaar** (*gap-jaar*), **selfontdekkingsjaar** of **grootwordjaar** verwys na 'n tydperk (nie noodwendig 12 maande nie) waar skoolverlaters hul onderrig tydelik opskort en/of gaan reis, 'n paar opknappingskursusse hier en daar doen of tydelike werk oorsee soek. Dit moet nie verwar word met 'n sabbatsjaar wat studieverlof vir akademici is nie.

## Geskiedenis 
Die oorbruggingsjaar vind sy oorsprong in die Verenigde Koninkryk in die 1960's. In die Verenigde State is hierdie brugjaar deur Cornelius H. Bull in 1980 gesteun.

In 2011 het die gapingsjaar in die VK gestyg onder skool-, kollege- en universiteitsverlaters omrede dit aantreklik vir loopbaanontwikkeling gelyk het. In 2011 het die syfer gedaal, vanweë die toelatingsmededinging in kursusse en die styging in universiteitskostes.

'n Gapingsjaar het baie gewild geword in die Verenigde Koninkryk, Australië, Kanada en Nieu-Seeland. Die neiging is om 'n jaar te reis, vrywilligerswerk oorsee te doen, wat ook deelname in internasionale opvoedkundige programme insluit wat taalstudie, uitruilprogramme, taalbad, gemeenskapsdiens en onafhanklike studie betrek.

## Volgens land 
### Australië 
Australië is 'n gewilde bestemming vir oorsese reisigers. Gewoonlik neem omtrent 2% Australiërs 'n brugjaar voor hulle met tersiêre onderrig begin, en verkies om oorsee te reis (gewoonlik Suidoos-Asië of Europa) of in die binneland met 'n rugsak 'n staptoer te onderneem. Oor die afgelope dekade sluit voornemende studente by die Australiese Weermag aan in die AW se Oorbruggingsjaarprogram – sommige bly aan, terwyl ander voortgaan met tersiêre onderwys.

### Denemarke 
Denemarke probeer die syfer van skoolverlaters wat 'n gapingsjaar neem beperk deur studente te penaliseer wat hul studie uitstel deur oorsee te reis of voltyds te werk (LW: tersiêre onderrig vir Deense burgers is gratis). In 2006 is bevind dat minder studente as tevore 'n gapingsjaar neem. In April 2009 het die Deense owerhede 'n nuwe wet voorgestel wat 'n bonus aanbied vir studente wat nie 'n gapingsjaar neem nie.

### Verenigde State 
In die Verenigde State bly die praktyk van 'n gapingsjaar neem die uitsondering op die reël. Onlangs het dit meer algemeen geword, hoofsaaklik weens redes soos uitbranding of die wens om jouself beter te leer ken. Universiteite soos die Universiteit van New York, Amherst College, die Universiteit van Princeton, die Harvard-universiteit, Massachusetts Institute of Technology, die Universiteit van Yeshiva en Reed College het formele beleide wat studente toelaat om hul toelating uit te stel. Onlangs is daar 'n toename onder 21 tot 23-jariges om nagraads 'n gapingsjaar te neem.
Dongsjitsjang Letwan

**Dongsjitsjang Letwan** (Chinees: **董事長樂團**, Afrikaans: *Voorsitterorkes*) is 'n vyfstuk musiekgroep uit Republiek China (Taiwan). Die trio Ghwan Joe (冠宇), Woe Jongtsji (吳永吉) en Doe Wensjiang (杜文祥) skep in 1989 onder die verhoognaam Joëtwan (Chinees: 樂團, Afrikaans: Orkes) die album *1989*. Later sluit nog twee lede aan, en die groep vorm amptelik in Maart 1997 met die naam Dongsjitsjang Letwan (Voorsitterorkes). Die groep sing in Mandaryns en Taiwannees.

## Diskografie 
* 1999: 攏袂歹勢 (Lǒng mèi dǎi shì, *Vergader tesaam*)
* 2000: 你袂了解 (Nǐ mèi liǎojiě, *Jy weet*)
* 2001: *chairman.tw2*
* 2002: 11台 (11 tái, *11 stelle*)
* 2003: 冠宇單飛 (Guān Yǔ dān fēi, *Guan Yu-solo*)
* 2005: 找一個新世界 (Zhǎo yīgè xīn shìjiè, ''Soek 'n nuwe wêreld*)
* 2006: 真的假的 (Zhēn de jiǎ de, *Regte valsheid*)
* 2008: 花光他的錢 (Huā guāng tā de qián, *Spandeer sy geld*)
* 2010: 眾神護台灣 (Zhòng shénhù táiwān, *Gode beskerm Taiwan*)
* 2013: *One Life*／一條命 (Yītiáo mìng, *Een lewe*)
* 2014: *One World*／一個世界 (Yīgè shìjiè, *Een wêreld*)
* 2016: 董事長的少年時代 (Dǒngshì zhǎng de shàonián shídài, *Voorsitterskap*)
* 2018: 祭 (Jì, *Fees*)
* 2019: 風中浮沉的花蕊 (Fēng zhōng fúchén de huāruǐ, *Blommetjies wat in die wind sweef*)

## Toekennings en nominasies 
* 1999: 攏袂歹勢 word as enkelspeler in die China-musiekuitruilvereniging se lys Top Tien Enkelspelers geplaas.
* 2001: *chairman.tw2* word in die *China Times* se Top Tien Albums-lys geplaas.
* 2003: 11台 word vir die veertiende Goue Melodie-toekenning vir Beste Groep genomineer .
* 2004: Ghwan Joe word vir die toekenning Beste Taiwannese Manlike Sanger genomineer.
* 2005: 找一個新世界 word in die China-musiekuitruilvereniging se lys Top Tien Albums geplaas.
* 2006:
** 找一個新世界 wen die toekenning vir Beste Groep by die sewentiende Goue Toekennings.
** Dongsjitsjang Letwan wen die Chinese Media-toekenning vir beste rockgroep.
** 真的假的 word in die China-musiekuitruilvereniging se lys Top Tien Albums geplaas.
** 真的假的 word in die *China Times* se Top Tien Albums-lys geplaas.
* 2007: 真的假的 wen die toekenning vir beste Taiwannees-talige album by die agttiende Goue Toekennings.
* 2008: *My name is "Bai Lang"'' word vir die toekennings Beste Inheemstalige Album en Beste Inheemse Manlike Kunstenaar by die negentiende Goue Melodie-toekennings.

## Eksterne skakels 
* 
* MusicBrainz-profiel

### Musiekvideo's 
* "愛我你會死" (Sterf as jy my liefhet) op YouTube
Emis Killa

**Emiliano Rudolf Giambelli**, beter bekend as **Emis Killa** (Vimercate, Italië, 14 November 1989), is 'n Italiaanse kletsrymer.
Hy het op 18-jarige ouderdom die *Tecniche Perfette*-musiekwedstryd gewen, en is sedertdien een van Italië se bekendste kletsrymers.

## Diskografie 
### Albums 
* 2012 - ''L'erba cattiva*
* 2013 - *Mercurio*

### Gemengde albums 
* 2009 - *Keta Music*
* 2010 - *Champagne e spine*
* 2011 - *The Flow Clocker vol. 1*
* 2011 - *Il peggiore*

### Enkelspelers 
* 2012 - *Cashwoman*
* 2012 - *Parole di ghiaccio*
* 2012 - *Dietro front* (met Fabri Fibra)
* 2012 - *Cocktailz*
* 2012 - *Se il mondo fosse'' (met J-Ax, Club Dogo, Marracash)
Vimercate

Die stad **Vimercate** lê in die Noord-Italiaanse streek Lombardye. Dit behoort tot 2009 aan die provinsie *Milaan*, daarna word dit onder die nuwe provinsie *Monza* ingedeel. Die stad is oorspronklik deur die Romeine op die oewer van die Molgora-rivier in die uiterste suide van die heuwelagtige streek *Brianza* gestig. Die stad het enkele besienswaardige bouwerke, soos die basiliek wat aan St. Stefanus opgedra is en die 17de-eeuse sierlike kerk, *Beata Vergine*. Die *Ponte di San Rocco* is oorkant die Molgora-rivier gebou. Die oudste vermelding hiervan dateer uit 1153.

Die wolkekrabbers *Torri Bianche* aan die rand van die stad is opmerklik. Hierin is daar 'n enorme bioskoop, winkels en kantore gevestig. Die geboue is in 1998 deur die Switserse argitek Mario Botta ontwerp.

## Fotogalery 

Ponte di San Rocco 2.JPG|Ponte di San Rocco
Campanile chiesa di Santo Stefano.jpg|Santo Stefano
Nosandranocry.jpg|Die Torri Bianche-sentrum

## Eksterne skakels 
* Vimercate se munisipaliteit
Internasionale datumgrens

260px|duimnael|regs|Die nie-reguit rooi lyn dui die Internasionale datumgrens aan.
duimnael|Die Internasionale datumgrens op ongeveer 180°.

Die **Internasionale datumgrens** is 'n denkbeeldige lyn oor die oppervlak van die aarde wat van noord na suid deur die Stille Oseaan loop. Soos mens oor die lyn beweeg skuif die datum een dag vorentoe of terug. As mens in 'n westelike rigting reis, skuif die datum aan, maar as mens ooswaarts reis skuif die datum een dag terug.

Die rede hiervoor is dat die lande aan die oostelike kant van die datumlyn (in of buite oostelike Asië) 'n tydsone van 10-12 ure meer as Greenwich het. Die lande aan die westekant (Alaska/Hawaii en ander gebiede) se tydsone is weer 9-12 ure kleiner as Greenwich. So, as mens oor die lyn reis moet die tydsone (met betrekking tot die huidige tydsone) met 20-24 ure aangepas word.

As voorbeeld, Nieu-Seeland is twaalf ure voor Greenwich-tyd, terwyl Hawaii tien ure agter Greenwich-tyd is. As mens van Nieu-Seeland na Hawaii reis, moet die klok 22 ure (ongeveer een dag) teruggedraai word.

## Sien ook 
* Greenwich-meridiaan
Olimpiese Stadion (Londen)

Londen se **Olimpiese Stadion**, ook bekend as **Londen-stadion**, is in die Queen Elizabeth Olympic Park in Stratford, Londen, in die Verenigde Koninkryk geleë. Die stadion is ontwerp om die middelpunt van die 2012-Olimpiese Somerspele en die daaropvolgende 2012-Paralimpiese Somerspele te wees. Die opening- en sluitingseremonies, sowel as sekere atletiek-items is hier aangebied. Die stadion het 'n kapasiteit van 80&nbsp;000 wat dit die derde grootste stadion in die Verenigde Koninkryk maak (na Wembley-stadion en Twickenham-stadion). Die stadion het as gasheer vir verskeie Rugbywêreldbeker 2015-wedstryde gedien en het ook die Wêreldatletiekkampioenskappe van 2017 gehuisves.

## Geskiedenis 
Daar is in die somer van 2007 met die voorbereiding van die terrein begin. Daar is met amptelike konstruksie op 22 Mei 2008 begin.

## Wedstryde 
## Fotogalery 

London Olympic Stadium Interior - April 2012 2.jpg|Binnekant van die Olimpiese Stadion.
2012 Hours To Go Olympic stadium.jpg|Voorbereidings vir die Olimpiese Spele.
London Olympic Stadium and Orbit.jpg|Die Olimpiese Stadion van buite. Regs kan die ArcelorMittal Orbit gesien word.
New Zealand vs Namibia 2015 RWC (1).jpg|Wedstryd tussen Nieu-Seeland en Namibië tydens die Rugbywêreldbeker 2015
2015 Rugby World Cup, South Africa vs. USA (22006701776).jpg|Wedstryd tussen Suid-Afrika en die Verenigde State tydens die Rugbywêreldbeker 2015

## Verwysings 
## Eksterne skakels
Natalse anemoon

Die **Natalse anemoon** (*Anemonia natalensis*) is 'n seediertjie wat in die tussengetysone in rotspoele leef. Die anemoon kom voor aan die ooskus van Suid-Afrika en word 20&nbsp;mm breed. Die liggaamstam is rooi en die tentakels is rooi tot rooibruin met 'n blouerige skynsel naby die mond.

## Bron 
* Gids tot die Kusgebiede van Suid-Afrika. Jacana Media. 2007.
Jakobsweg

Die **Jakobsweg** oftewel **Sint Jakobus se weg** (Kastiliaans: *El Camino de Santiago*, Baskies: *Done Jakue bidea*, Galicies: *O Camiño de Santiago*, Frans: *Chemins de Saint-Jacques-de-Compostelle*, Duits: *Der Jakobsweg*), soms bloot **Die Weg**, is 'n aantal pelgrimsroetes wat verskillende oorspronge oor Europa het en eindig by die katedraal in Santiago de Compostela, Galisië (Spanje), waar volgens oorlewering die stoflike oorskot van die apostel Sint Jakobus begrawe is nadat dit per boot vanaf Jerusalem vervoer is. Die Jakobsweg is meer as 'n duisend jaar oud, en is sedert oudsher een van die belangrikste Christelike pelgrimstogte, neffens die pelgrimstogte na Rome (die Via Francigena) en na Jerusalem, en een waarop in die Katolieke geloof 'n volle aflaat, dit is, 'n totale kwytskelding van aardse bestrawwing vir reeds vergewe sondes, verdien kan word.

Die Jakobsweg is oorspronklik by 'n pelgrim se huis begin, en alhoewel sommiges dit steeds só onderneem, word dit vandag konvensioneel by enige van 'n aantal tradisionele beginpunte oor Europa geïnisieer. Slegs 'n handvol roetes met vasgestelde beginpunte word egter as die "hoofroetes" beskou. Gedurende die Middeleeue was die pelgrimstog na Santiago de Compostela geweldig gewild. Siekte, oorlog en politieke onrus (byvoorbeeld die Swart Dood en die Protestantse Hervorming) het langsamerhand tot die verval van die gewilde tog gelei. Teen die 1980's het slegs 'n klein aantal pelgrims jaarliks in Santiago aangekom. Sedertdien beleef die roete egter 'n heroplewing met pelgrims wat van regoor die wêreld kom om die tog af te lê. In Oktober 1987 verklaar die Europese Raad die roete die eerste Europese Kulturele Roete. Dit is ook as UNESCO-wêrelderfenisgebied gelys en in 2015 is die gebied uitgebrei.

Wanneer Sint Jakobusdag (25 Julie) op 'n Sondag val, verklaar die Katedraal in Santiago 'n Heilige Jaar. Afhangende van skrikkeljare, kom Heilige Jare in vyf-, ses- of elfjaarintervalle voor. Tydens hierdie jare onderneem aansienlik meer pelgrims die pelgrimstog na Santiago. Die mees onlangse Heilige Jare was 1982, 1993, 2004, en 2010. Die volgende is 2021, 2027, en 2032.

## Geskiedenis 
[duimnael|links|Pelgrimsmonument te [Burgos.]]

Pelgrims stroom sedert die ontdekking van Sint Jakobus se beweerde oorskot sonder onderbreking na Santiago, alhoewel daar jare met weiniger pelgrims was, veral gedurende Europese oorloë.

Tydens die Amerikaanse Rewolusie is John Adams deur die Kongres aangestel om na Parys te reis om fondse vir die saak te bekom. Sy skip begin egter lek en hy en sy twee seuns sit in 1779 by die Kaap Finisterre voet aan wal. Daarvandaan volg hy die Jakobsweg in die teenoorgestelde rigting om oorland Parys te bereik. Hy het nie in Santiago besoek afgelê nie en het tydens sy reis daaroor spyt geword. In sy outobiografie gee hy akkurate beskrywings van die gebruike en akkommodasie van die pelgrims in die 18de eeu en het die legende beskryf soos dit toe aan reisigers oorvertel is:

## Verwysings 
## Eksterne skakels
Sandkleurzoanthus

Die **Sandkleurzoanthus** (*Palythoa natalensis*) is 'n ongewerwelde seediertjie wat aan die ooskus van Suid-Afrika in die tussengetysone in rotspoele voorkom. Die diertjie word tot 10&nbsp;mm breed en is kort, dik en sandkleurig. Dit het 'n growwe tekstuur omrede fyn sandkorrels in die liggaamsdeel ingebed is.

## Bron 
* Gids tot die Kusgebiede van Suid-Afrika. Jacana Media. 2007.
Natalse zoanthus

Die **Natalse zoanthus** (*Zoanthus natalensis*) is 'n ongewerwelde seediertjie wat aan die ooskus van Suid-Afrika voorkom. Dit word tot 8&nbsp;mm breed en is kort, dik en heldergroen met donkergroen tentakels met 'n gladde tekstuur. Hulle woon in rotspoele in die tussengetysone. 

## Bron 
* Gids tot die Kusgebiede van Suid-Afrika. Jacana Media. 2007.
Robert FitzRoy

**Robert FitzRoy** (* 5 Julie 1805 – † 30 April 1865) was 'n Britse navigator en weerkundige. Hy was die kommandeur van die HMS *Beagle* tydens Charles Darwin se bekende verkenningsreis om die Aarde.

Van 1843 tot 1845 was hy die goewerneur van Nieu-Seeland gewees.

In 1851 is FitzRoy as 'n lid van die Royal Society verkies.

In 1854 is hy op (aanbeveling van vise-admiraal Francis Beaufort en die president van die Royal Society) aangestel as die hoof van 'n nuwe departement om weerdata ter see in te samel. Die departement is 'n voorloper van die Verenigde Koninkryk se Meteorologiese Kantoor.